Ѽст҃ы́й бл҃говѣ́рный кня́же рѡма́не!́ши на́съ, въ ча́съ се́й тебѣ̀ молє́нія и похвалы̂ на́шя во смире́ніи серде́цъ на́шихъ принося́щихъ и вопію́щихъ такова̂я:ра́дуйся, бл҃говѣ́рныхъ роди́телей пречестна́я ѻ́трасле:ра́дуйся, князе́й рѡссі́йскихъ бг҃овѣнча́нная красото̀:ра́дуйся, бж҃ій избра́нниче:ра́дуйся, сосу́де прест҃а́гѡ дх҃а:ра́дуйся, я́кѡ на нб҃сѝ со а́гг҃лы живе́ши:ра́дуйся, я́кѡ и на землѝ чудесы̀ твои́ми сія́еши:ра́дуйся, я́кѡ гра́дъ тво́й у́гличь и живу́щыя въ не́мъ лю́ди ѿ бѣ́дъ спа́слъ єсѝ:ра́дуйся, бл҃говѣ́рному царю̀ на́шему похвало̀ и утвержде́ніе:ра́дуйся, землѝ рѡссі́йстѣй забра́ло неруши́мое и всѣ̂мъ притека́ющымъ ко гро́бу твоему̀ исцѣле́ній неѡску́дное сокро́вище